74. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ Αριθ. 190585 της 1920 Δεκ. 2001 (ΦΕΚ Β΄1710) Μετατροπή σε Ευρώ των ενσήμων του ΤΑΧΔΙΚ και προσαρμογή των πόρων του ΤΑΧΔΙΚ Έχοντας υπόψη: 1.Τις διατάξεις: α) των εδαφίων α' έως ζ' της παρ.1 στοιχείο Α' του άρθρου 10 του Ν.Δ.1017/1971 (ΦΕΚ 209/Α/71) "περί συστάσεως Ταμείου Χρηματοδοτήσεως Δικαστικών Κτιρίων", όπως τροποποιήθηκε και ισχύει σήμερα, β) του άρθρου 22 παρ.1 του Ν.2539/97 (ΦΕΚ 244/Α/97) "Συγκρότηση της Πρωτοβάθμιας Τοπικής Αυτοδιοίκησης" γ) του άρθρου 19 του Ν.2842/2000 (ΦΕΚ 207/Α/200Θ) "Λήψη συμπληρωματικών μέτρων για την εφαρμογή των κανονισμών (Ε.Κ.) 1103/97, 974/88 και 2866/98 του Συμβουλίου, όπως ισχύουν σχετικά με την εισαγωγή του Ευρώ", δ) του άρθρου 29Α του Ν. 155 8/8 5 (ΦΕΚ 137/Α/85) όπως προστέθηκε με το άρθρο 27 του Ν. 2081/92 (ΦΕΚ 154/Α/92) και αντικαταστάθηκε με το άρθρο 1 παρ.2α του Ν.2469/97 (ΦΕΚ 38/Α/85). 2.Τις αριθ.63930/1992 (ΦΕΚ 18/Β'), 407/93 (ΦΕΚ 192/Β') και 33155/93 (ΦΕΚ 371/Β/93) κοινές αποφάσεις των Υπουργών Οικονομικών και Δικαιοσύνης, περί αυξήσεως των πόρων του ΤΑΧΔΙΚ και αναπροσαρμογής των ενσήμων. 3.Την αριθ. 1173 72/9.7.2001 (ΦΕΚ 968/Β/2001) κοινή απόφαση των Υπουργών Εθνικής Οικονομίας και Οικονομικών και Δικαιοσύνης "έγκριση απόφασης Δ.Σ. για εκτύπωση ενσήμων ΤΑΧΔΙΚ σε Ευρώ". 4.Την απόφαση που έλαβε το Διοικητικό Συμβούλιο του Ταμείου Χρηματοδοτήσεως Δικαστικών Κτιρίων στη συνεδρίαση 916/14.2.2001 "περί προσαρμογής σε Ευρώ των ενσήμων του ΤΑΧΔΙΚ (ΜΕΓ ΑΡΟΣΗΜΑ). 5. Το γεγονός ότι με την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Μετατρέπουμε σε Ευρώ τα ένσημα του Ταμείου Χρηματοδοτήσεως Δικαστικών Κτιρίων και προσαρμόζουμε τους πόρους του ΤΑΧΔΙΚ ως ακολούθως: α) Ευρώ 0,5 για κάθε παράσταση δικηγόρου στο Πρωτοδικείο ή οποιαδήποτε Πολιτική ή Δικαστική Αρχή ή Διοικητικό Δικαστήριο, για κάθε υπόθεση πολιτική ή ποινική ή δικαστική και σε κάθε αγωγή,  παρέμβαση και σε όλα τα εισαγωγικά της δίκης έγγραφα, τις προτάσεις ή σημειώματα ή δικόγραφα ενδίκων μέσων, αιτήσεις ή προσφυγές στα ίδια Δικαστήρια και Αρχές. β) Ευρώ 1 για τις ίδιες ενέργειες στο Εφετείο, Κακουργοδικείο, Διοικητικά Δικαστήρια, όταν δικάζουν κατ' έφεση ή οποιασδήποτε δικαστικής παρ" εφέτες Αρχής. γ) Ευρώ 2 για τις ίδιες πράξεις στο Συμβούλιο της Επικρατείας ή τον Άρειο Πάγο ή το Ελεγκτικό Συνέδριο. δ) Ευρώ 0,5 για τις αυτές πράξεις στο Ειρηνοδικείο ή Πταισματοδικείο ή παρ' αυτά δικαστικής Αρχής. ε) Ευρώ 0,5 σε κάθε μήνυση ή αίτηση που υποβάλλεται στον Εισαγγελέα ή στο Δημόσιο Κατήγορο και σε κάθε ανακριτικό υπάλληλο, καθώς και σε κάθε αίτηση ή υπόμνημα κάθε τύπου, που υποβάλλεται σε οποιαδήποτε Υπηρεσία αρμοδιότητας Υπουργείου Δικαιοσύνης, Δικηγορικούς ή Συμβολαιογραφικούς Συλλόγους ή Συλλόγους Δικαστικών Επιμελητών, πλην των αιτήσεων για έκδοση πιστοποιητικών Ποινικού Μητρώου. στ) Ευρώ 0,5 για τη σύνταξη συμβολαιογραφικής πράξης για την οποία καταβάλλονται πάγια τέλη, Ευρώ 3 σε κάθε φύσεως συμβολαιογραφικές πράξεις για τις οποίες καταβάλλονται αναλογικά τέλη και Ευρώ 0,5 για την έκδοση κάθε αντιγράφου ή αποσπάσματος αυτών. ζ) Ευρώ 0,5 για κάθε αντίγραφο ή πιστοποιητικό που εκδίδεται από οποιαδήποτε δικαστική Αρχή, Νομικό πρόσωπο Δ. Δ. αρμοδιότητας Υπουργείου Δικαιοσύνης, Δικηγορικούς Συλλόγους, Συμβολαιογραφικούς Συλλόγους και Συλλόγους Δικαστικών Επιμελητών, πλην των πιστοποιητικών Ποινικού Μητρώου. Η απόφαση αυτή που θα ισχύσει από 1.3.2002, να δημοσιευθεί στην Εφημερίδα της Κυβερνήσεως. 